OpenLLM-France/wikimedia huggingface dataset:
# (8405) Asbolus

(8405) Asbolus, la designació internacional (8405) Asbolus, és un centaure, un tipus d'asteroide, l'òrbita del qual, creua la dels dels planetes externs del sistema solar. Hi va haver descobert per James V. Scotti i Robert Jedicke del programa Spacewatch el 28 març 1995.
Aquest centaure té el seu nom del personatge Asbolus, centaure de la mitologia grega.

## Caractéristiques físiques

El diàmetre d'Asbolus ha estat estimat des de, a aproximadament 84 km segons les dades de 2007 del télescopi espacial Spitzer, als 66 km o 76 km segons altres fonts.

## Cràter recent

No existeix cap imatge directa d'Asbolus, però les anàlisis espectrals del telescopi espacial Hubble han revelat una composició química de gran complexitat, interpretada gràcies a un cràter d'impacte recent (menys de 10 milions d'anys) a la seva superfície, que va deixar a la vista el materials interns de l'asteroide, sense alterar i que contrastaven fortament amb la resta de la seva superfície, molt alterada per una exposició molt més antiga als rajos ultra-violats del Sol, als vents solars i als rajos còsmics.

## Òrbita

L'òrbita d'Asbolus és molt excèntrica i el porta des de les proximitats de Jupiter i Saturn, a la llunyania de l'òrbita de Neptú.
Les òrbites dels centaures pateixen pertorbacions pels planetes gegants que els fan inestables i impredictibles durant períodes de desenes o de centenars de milers d'anys. La vida-media orbital d'Asbolus s'ha estimat en aproximadament 860.000 anys. El seu periheli de 6,8 unitats astronòmiques indica que actualment és baix la influència de Saturn, però pateix també una influència no menyspreable de Júpiter (un périhélie de 6,6 ua s'ha considerat com sota el control de Júpiter). Una simulació sobre Asbolus suggereix que aquesta canvi de control podria haver-hi tingut lloc fa 10.000 anys. El seu afeli va passar a estar controlat per Neptú.

## Referències

* ↑ Afirmat a: Minor Planet Center Database.
* ↑ Afirmat a: JPL Small-Body Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=8405.
* 1 2 3 4 5 6 7 8 9 10 11 «JPL Small-Body Database». [Consulta: 22 novembre 2023].
* ↑ «Dades d'Asbolus a la web del Hubble.» (en (anglès)).
* ↑ «Simulations of the population of Centaurs – I. The bulk statistics» (en (anglès)). [Consulta: 26 gener 2016].

## Vegeu també

* Centaure

## Enllaços externs

* Caractéristiques i simulació d'òrbita. Jet Propulsion Laboratory
# Cacera a mort

Cacera a mort (títol original: Death Hunt) és una pel·lícula estatunidenca dirigida per Peter Hunt, estrenada l'any 1981. Ha estat doblada al català.

## Argument

1930, a Aklavik. Un dia, en aquest caseriu de Yukon, el traper solitari Albert Johnson salva un gos que ha estat colpejat pel seu mestre (Hazel) i el cuida a casa seva. Hazel posa una denúncia a la policia muntada, acusant Johnson d'haver-hi robat el seu gos tot i que aquest ha estat ben pagat. Però el sergent de la gendarmeria reial, Edgar Millen, no fa res. Hazel, acompanyat d'alguns amics, decideix llavors de fer justícia i va a la cabana de Johnson. Però el traper no ho veu així i en legítima defensa mata un dels companyons de Hazel. Edgar Millen es veu de cop obligat a intervenir i acompanyat del demandant, d'alguns amics i del seu equip va a la cabana de Johnson. Mentre Millen i Johnson conversen, Hazel i els seus amics obren foc. Johnson replica de nou en legítima defensa i abat alguns d'entre ells. Els sobrevivents tempten llavors de treure Johnson fent saltar la seva cabana amb dinamita però arriba a fugir. Una llarga persecució té lloc llavors a través de les extensions gelades que Johnson travessa per arribar a Alaska amb la finalitat d'escapar de Millen i als seus homes així com dels caçadors de recompenses que li volen fer la pell.

## Repartiment

* Charles Bronson: Albert Johnson
* Lee Marvin: Sergent Edgar Millen
* Carl Weathers: George Washington Lincoln Brown alias "Sundog"
* Andrew Stevens: Alvin Adams
* Ed Lauter: Hazel
* Angie Dickinson: Vanessa Mc Embrida
* Scott Hylands: Capità Hank Tucker / Pilot RCAF
* Henry Beckman: Bill Lusk
* Maury Chaykin: Clarence
* Dick Davalos: Beeler
* August Schellenberg: Deak
* William Sanderson: Ned Warren
* Len Lesser: Lewis
* Maurici Kowalewski: Charlie
* Denis Lacroix: Jimmy Tom
* Tantoo Cardinal: la dona índia

## Referències

* ↑ Solomon 1989, p. 259.
* ↑ esadir.cat. . esadir.cat.
* ↑ «Death Hunt». The New York Times.
# Onquestos

«Onquestos» té aquests significats:
* Onquestos, riu de Tessàlia
* Onquestos, ciutat de Beòcia
# ISO 3166-2:AW

ISO 3166-2:AW és el subconjunt per a Aruba de l'estàndard ISO 3166-2, publicat per l'Organització Internacional per Estandardització (ISO) que defineix els codis de les principals subdivisions administratives.
Actualment Aruba no té cap divisió territorial que conformi el seu codi ISO 3166-2.
Aruba és una nació constituent del Regne dels Països Baixos, oficialment té assignat de l'estàndard ISO 3166-1 alfa-2 el codi AW. A més també té assignat de l'estàndard ISO 3166-2 el codi NL-AW sota l'entrada per als Països Baixos.

## Enllaços externs

* ISO Online Browsing Platform: AW (Plataforma Online d'Exploració ISO: AW) (anglès)
* Aruba, Statoids.com (anglès)
# Llindar (percepció)

El llindar és la quantitat mínima de senyal que ha d'estar present per ser registrada per un sistema. Per exemple, la mínima quantitat de llum que pot detectar l'ull humà en la foscor. El llindar és la base de l'exploració psicofísica de les sensibilitats (tàctil, olfactòria, visual o auditiva). Sensibilitat = 1/Umbral. Per a la determinació pràctica del llindar es considera un 50% de probabilitats. És a dir, llindar és la menor quantitat d'estímul que té un 50% de probabilitats de ser detectat. El punt en què un estímul ocasiona una transmissió d'un impuls nerviós, es denomina llindar. L'estímul ha d'assolir una certa velocitat per ocasionar el llindar o en altres paraules, una mínima reacció, fent necessari l'impuls nerviós. Si la velocitat no és aconseguida, no s'efectua l'impuls nerviós. Aquesta última explicació es coneix com la llei del tot o res.

## Vegeu també

* Psicofísica, per mètodes de càlcul de llindars.

## Referències

* ↑ Henri Piéron. Vocabulario de psicología. Ediciones AKAL, 30 juny 1993, p. 538–. ISBN 9788446002383 [Consulta: 28 abril 2011].
# Bukayr ibn Wixah

Bukayr ibn Wixah (en àrab Bukayr b. Wixāḥ) fou governador omeia del Khurasan (692-696).
Era el lloctinent del governador Abd-Al·lah ibn Khàzim (685-692) nomenat per l'anticalifa al-Zubayr. Va dirigir a Herat les tropes de Muhàmmad ibn Abd-Al·lah ibn Khàzim, i després fou delegat del governador a Merv després de la reconquesta de la ciutat de mans dels rebels. El 691/692 va passar al servei del califa Abd-al-Màlik ibn Marwan i va ocupar Merv que havia quedat en poder de Muhàmmad ibn Abd-Al·lah ibn Khàzim que es negava a passar al servei del califa, i el qual fou mort quan fugia cap a Tirmidh. La província no va quedar tranquil·la, ja que els tamimites continuaven fent atacs diversos i finalment Bukayr fou destituït (696) i nomenat prefecte de Tukharistan. Com a governador el va succeir Umayya ibn Abd-Al·lah ibn Khàlid (696-697) enviat pel califa que ja l'hauria nomenat de fet un parell d'anys abans però no havia ocupat el càrrec.
Aprofitant una absència del governador, que va anar en expedició a Bukharà, Bukayr va revoltar a les forces de Merv (697); Umayya va retornar ràpidament i va posar setge a la ciutat. Bukayr va poder obtenir una rendició honorable i sortida lliure. Va continuar intrigant però el mateix any fou assassinat per un dels seus enemics.

## Referències

* Daniel, Elton L. " Bukayr b. Wishāḥ ". Encyclopaedia of Islam, THREE. Editada per: Gudrun Krämer, Denis Matringe, John Nawas, Everett Rowson. Brill Online, 2012. 23 d'abril de 2012 <http://referenceworks.brillonline.com/entries/encyclopaedia-of-islam-3/bukayr-b-wishah-COM_23725>
# Nekràssovka (Vladímir)

* Per a altres significats, vegeu «Nekràssovka».
Nekràssovka (en rus: Некрасовка) és un poble de l'óblast de Vladímir, a Rússia, que en el cens del 2010 no tenia cap habitant. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..
# Road House (pel·lícula de 1948)

Road House és una pel·lícula estatunidenca dirigida per Jean Negulesco, estrenada l'any 1948.

## Argument

La història té lloc a l'Estat de Washington, a la frontera del Canadà, en una petita ciutat, el potentat local de la qual és interpretat per un jove Richard Widmark. El seu amic d'infantesa (Cornell Wilde) té pel seu compte el bar-restaurant local. Tot es complica quan Widmark fa venir de Chicago una bonica i triste cantant (Ida Lupino) de la qual els dos homes s'enamoren.

## Repartiment

* Ida Lupino: Lily Stevens
* Cornel Wilde: Pete Morgan
* Celeste Holm: Susie Smith
* Richard Widmark: Jefferson T. 'Jefty' Robbins
* O. Z. Whitehead: Arthur
* Robert Karnes: Mike
* George Beranger: Lefty
* Ian MacDonald: Capità de policia
* Grandon Rhodes: Jutge
Actors que no surten als crèdits :
* Clancy Cooper: Policia
* Tom Moore: Cap d'equip

## Referències

* ↑ «Road House». The New York Times.
# Lambert de Vença

* Per a altres significats, vegeu «Lambert de Maastricht».
Lambert de Vença (Bauduen, Var, Provença-Alps-Costa Blava, 1084 - Vença, Alps Marítims, 1154) fou un monjo benedictí, bisbe de Vença. És venerat com a sant per diverses confessions cristianes.

## Biografia

Lambert nasqué a Bauduen en 1084; la seva mare morí en el part, i ell estudià a Riés. En fer dotze anys ingressà al monestir benedictí de Saint-Honorat de Lerins, on es crià i es feu monjo. La seva fama de virtut i austeritat va fer que fos nomenat bisbe de Vença en 1114.
Com a bisbe, inicià la construcció de l'actual catedral romànica de la Nativitat de Maria de Vença. Va donar suport als serfs en els conflictes amb els senyors feudals, fomentant la construcció de molins d'aigua per donar-los autonomia econòmica. Envià a Bauduen les relíquies de Sant Verà de Vença. Morí a Vença en 1154.
Venerat com a sant des de la seva mort, les seves relíquies són avui a la catedral de Vença.

## Notes

* ↑ «Lambert Péloguin of Vence». Arxivat de l'original el 2016-12-21. [Consulta: 17 maig 2011].

## Bibliografia

* Saint Lambert de Vence.
# Cal Quirze dels Clots

Cal Quirze dels Clots (o, simplement Cal Quirze) és una masia del poble de la Coma, al municipi de la Coma i la Pedra, a la Vall de Lord (Solsonès).

## Referències

* ↑ Aquesta és la denominació que apareix al padró municipal
* ↑ Aquesta és la denominació que aparaix al mapa de l'ICC i al llibre Bach, Antoni. Masies del Solsonès. Consell Comarcal del Solsonès, abril 1995. D.L.: L-418/95. , pág. 225 per bé que en aquest hi consta que la masia citada també rep el nom de Cal Quirze del Pernals, cosa que fa sospitar que potser no es tracta de Cal Quirze dels Clots
# WSDL

WSDL, les sigles de Web Services Description Language, és un format de l'Extensible Markup Language (XML) que s'utilitza per descriure serveis web (W). La versió 1.0 va ser la primera recomanació per part del W3C i la versió 1.1 no va aconseguir mai tal estat. La versió 2.0 es va convertir en la recomanació actual per part d'aquesta entitat.
WSDL descriu la interfície pública als serveis Web. Està basat en XML i descriu la forma de comunicació, és a dir, els requisits del protocol i els formats dels missatges necessaris per interactuar amb els serveis llistats al seu catàleg. Les operacions i missatges que suporta es descriuen en abstracte i es lliguen després al protocol concret de xarxa i al format del missatge.
Així, WSDL s'usa sovint en combinació amb SOAP i XML Schema. Un programa client que es connecta a un servei web pot llegir el WSDL per determinar quines funcions estan disponibles en el servidor. Els tipus de dades especials s'inclouen en l'arxiu WSDL en forma de XML Schema. El client pot usar SOAP per fer la trucada a una de les funcions llistades en el WSDL.
El WSDL ens permet tenir una descripció d'un servei web. Especifica la interfície abstracta a través de la qual un client pot accedir al servei i els detalls de com s'ha d'utilitzar.

## Estructura del WSDL

L'estructura del WSDL té els següents elements:

### Tipus de dades

    <types>: Aquesta secció defineix els tipus de dades usades en els missatges. S'utilitzen els tipus definits en l'especificació d'esquemes XML.

### Missatges

    <message>: Aquí definim els elements de missatge. Cada missatge pot consistir en una sèrie de parts lògiques. Les parts poden ser de qualsevol dels tipus definits en la secció anterior.

### Tipus de port

    <portType>: Amb aquest apartat definim les operacions permeses i els missatges intercanviats en el Servei.

### Bindings

    <binding>: Especifiquem els protocols de comunicació usats.

### Serveis

    <service>: Conjunt de ports i adreça dels mateixos. Aquesta part final fa referència a l'aportat per les seccions anteriors.
Amb aquests elements no sabem què fa un servei però sí ja disposem de la informació necessària per interactuar amb ell (funcions, missatges d'entrada/sortida, protocols...)

## Exemples

A continuació es mostra un exemple d'un document WSDL i les seves diferents seccions. En aquest exemple concret s'implementa un servei que mostra a partir del nom d'un valor borsari el seu valor actual al mercat.

## Vegeu també

* Serveis Web
* BPEL
* SOAP
* WSIF
* UDDI
* W-I
* Web 2.0

## Enllaços externs

* WSDL 1.1 Specification
* Web Services Description Working Group
* Web Services Description Language (WSDL) 1.1 (2001)
* XML protocol activity
* WDSL Donem Online Arxivat 2020-07-03 a Wayback Machine.
# Llindar de Camarinal

El llindar de Camarinal és el llindar batimètric (equivalent submarí al coll de muntanya) que separa el mar Mediterrani i l'oceà Atlàntic. Separa les conques mediterrània i atlàntica i va aconseguir la seva actual configuració durant la inundació Zancliana del Mediterrani, que va posar fi a la dessecació del Mediterrani al final de la Crisi de salinitat del Messinià. La força de les aigües va conduir a l'erosió del fons marí.
Està localitzat al costat del Banc d'Espartel (també anomenat Majuán).
Aquest llindar és la profunditat mínima del sòl marí que connecta la península Ibèrica i Àfrica. Està situat al costat de l'estret de Gibraltar, a una profunditat de 280 m. Les aigües marines que circulen entre els dos dominis oceànics amb forma de forts corrents han de superar aquesta profunditat.

## Referències

* ↑ El estrecho, un lugar único en el mundo
* ↑ Una catástrofe que separó dos continentes, Europa Sur, 17 d'agost de 2015
* ↑ ONDAS DE FRENTE ESCARPADO EN EL ESTRECHO DE GIBRALTAR

## Enllaços externs

* PDF Evolución morfológica y estratigráfica plio-cuaternaria del Umbral de Camarinal (Estrecho de Gibraltar) basada en sondeos marinos Arxivat 2012-06-28 a Wayback Machine.
# Buket Öztürk

Buket Öztürk (Bursa, 30 de desembre de 2001) és una jugadora de botxes turca. El 2018, va ser campiona del món a Jiaxing, Xina, en la disciplina "punt d'or", guanyant a l'esportista sèrbia per 20-9 en la final. El 2019, va rebre la medalla d'or, representant a Turquia en parelles, juntament amb la seva germana gran, İnci Ece Öztürk, en la Copa del Món de Bocce Volo realitzada a Mersin. Öztürk va guanyar un altre medalla d'or en els Jocs Mediterranis de 2018 a Tarragona.

## Referències

* ↑ «Bocce'de Tarih Yazdık - Bocce» (en turc). [Consulta: 27 febrer 2021].
* ↑ «Dünya şampiyonu kardeşlerden bozbey'e ziyaret - Bursa Haberleri» (en turc). [Consulta: 27 febrer 2021].
* ↑ «Boccenin 'altın' kardeşleri». [Consulta: 27 febrer 2021].
# Nekrúlgovo

Nekrúlgovo (en rus: Некруглово) és un poble del krai de Primórie, a l'Extrem Orient de Rússia, que en el cens del 2010 tenia 419 habitants.
# 1667
## Efemèrides
### Fets històrics

| Dia | Lloc | Efemèride | Categoria |
| ? | Principat de Catalunya | revolta dels angelets de la terra contra l'ocupació francesa del nord de Catalunya | guerra |

### Naixements

| Dia | Lloc | Personalitat | Categoria |
| ? | Barcelona | Miquel de Pinós i de Rocabertí, noble del llinatge dels Pinós-Santcliment i marquès d'Alentorn | política |
| 29 d'abril | Inverbervie, Kinkardineshire, Escòcia): | John Arbuthnot, conegut normalment com Dr. Arbuthnot, escriptor, metge i matemàtic britànic conegut per ser el creador del personatge de ficció John Bull.(m. 1735). | escriptor |
| 30 de novembre | Dublín | Jonathan Swift, escriptor irlandès | literatura |
| ? | Verona | Giovanni Battista Giuseppe Biancolini, cronista i músic | música |

### Morts

| Dia | Lloc | Personalitat | Categoria |
| 3 d'agost | Roma | FrancescoBorromini | arquitecte |
| 9 de setembre | Hautefage | Francés de Corteta | poeta |

## Referències

* ↑ Universalis, Encyclopaedia.. Dictionnaire des litteratures de langue anglaise : (les dictionnaires d'universalis).. [Place of publication not identified]: Primento Digital Publishi, 2015. ISBN 2-85229-136-3.
* ↑ «BORROMINI, Francesco in "Dizionario Biografico"» (en italià). Arxivat de l'original el 2020-08-15. [Consulta: 27 agost 2020].
# Oreophryne wapoga

Oreophryne wapoga és una espècie de granota que viu a Indonèsia.

## Referències

* Richards, S. & Price, D. 2004. Oreophryne wapoga. Llista Vermella d'Espècies Amenaçades de la UICN 2006. Consulta: 1 de febrer del 2008.
# WSDMA

WSDMA (Accés múltiple de la divisió espacial de banda ampla) és un mètode d'accés al canal d'ample de banda elevat, desenvolupat per a sistemes multitransceptor com ara antenes de matriu actives. WSDMA és una tècnica de formació de feixos adequada per a la superposició dels darrers protocols d'interfície d'aire, inclosos WCDMA i OFDM. Els sistemes habilitats per WSDMA poden determinar l'angle d'arribada (AoA) dels senyals rebuts per dividir espacialment un sector cel·lular en molts subsectors. Aquesta consciència espacial proporciona la informació necessària per maximitzar el pressupost d'enllaç Carrier to Noise+Interference Ratio (CNIR) mitjançant una sèrie de rutines de processament digital. WSDMA facilita un enfocament flexible de com es realitza la formació de feixos d'enllaç ascendent i descendent i és capaç de filtrar espacialment les ubicacions conegudes que generen interferències.

## Característiques clau

* Transmet i rep la conformació i la direcció del feix
* Processament de camins de subsectors múltiples
* Filtratge d'interferències espacials
* Exploració de l'activitat del sector

## Característiques i principis de funcionament
### Calibració de l'antena del panell actiu

Els sistemes d'antena de panell actiu, que inclouen una matriu plana de micro-ràdios i un element d'antena associat, es basen en un esquema de calibratge complet que és capaç de corregir desajustos de senyal entre camins en fase, amplitud i latència. Això facilita el control precís del patró de feix de RF d'enllaç ascendent i descendent i evita els efectes de distorsió que es produeixen en absència de calibratge.

### Processament de camins de múltiples subsectors

En dividir el sector cel·lular en una sèrie de feixos de subsector, WSDMA proporciona a la xarxa senyals filtrats espacialment, maximitzant el pressupost d'enllaç mitjançant una millora del guany de l'antena i la mitigació d'interferències. Això permet als usuaris mòbils de la cèl·lula reduir la seva transmissió d'energia d'enllaç ascendent, reduint així encara més les interferències i minimitzant el consum d'energia de l'estació base i de la UE. WSDMA proporciona processament de feix simultània a tot el sector i subsector per millorar el rendiment de l'enllaç en entorns multicamí. El processament del feix del subsector pot optimitzar la demografia canviant dels usuaris dins del sector cel·lular.

### Enllaç descendent WSDMA

L'enllaç descendent WSDMA proporciona un patró de feix de RF optimitzat, reduint la interferència a les regions de superposició dels sectors cel·lulars adjacents. L'ajustament estadístic a llarg termini pot optimitzar els patrons cel·lulars en funció de la densitat de població de l'usuari per regió espacial a la qual la cèl·lula té servei.

## Referències

* ↑ «Wideband Code Division Multiple Access» (en anglès). [Consulta: 4 novembre 2023].
* ↑ «Code Division Multiple Access - an overview | ScienceDirect Topics» (en anglès). [Consulta: 4 novembre 2023].
* ↑ «Wideband hybrid precoder for massive MIMO systems» (en anglès americà). [Consulta: 4 novembre 2023].
* ↑ «What is a Wideband Code Division Multiple Access | NordVPN» (en anglès). [Consulta: 4 novembre 2023].
# Moviment Socialista d'Eivissa i Formentera

Moviment Socialista d'Eivissa i Formentera (MSEF) fou un grup polític constituït a Eivissa i Formentera vers el 1976, de caràcter socialista autogestionari, nacionalista en del marc dels Països Catalans i partidari del dret a l'autodeterminació. Tenia com a referents a Mallorca i a Menorca el Partit Socialista de les Illes (PSI), futurl Partit Socialista de Mallorca (PSM), i el Moviment Socialista de Menorca (MSM).
A les eleccions generals espanyoles de 1977 demanaren el vot al Congrés dels Diputats per a la coalició Unitat Socialista, composta pel Partit Socialista de les Illes (PSI), Partit Socialista Popular (PSP), Grup Autonomista i Socialista de les Illes, (GASI) i Moviment Socialista de Menorca (MSM), i pel que fa al Senat, pel Bloc Autonomista (format pel PSP, Partit Social Demòcrata, PSD i PCE), encapçalat per Isidor Marí Mayans.
# Robert Anstice

Robert Richard Anstice (1813-1853) va ser un clergue anglicà i notable matemàtic anglès.

## Vida i Obra

Robert Anstice va estudiar al Christ Church College de la universitat d'Oxford on es va graduar el 1835 i doctorar el 1837. Res es coneix de la seva vida durant els deu anys següents. El 1846 va ser ordenat clergue de l'Església d'Anglaterra i l'any següent va ser nomenat rector de Wigginton (Hertfordshire). Va morir en aquest lloc el 1853.
Anstice va escriure dos importants articles sobre combinatòria, publicats el mateix any de la seva mort al Cambridge and Dublin mathematical journal. En ells, utilitzava per primer cop les arrels primitives en el camp de la combinatòria, anticipant els treballs d'Eugen Netto sobre els triplets de Steiner.

## Referències

* ↑ Church of St Michael, editat per Historic England
* ↑ Craik, pàgina 336.
* ↑ O'Connor & Robertson, MacTutor History of Mathematics.
* ↑ Crilly, pàgina 488.

## Bibliografia

* Anderson, Ian; Crilly, Tony «Robert Richard Anstice (1813–1853): a Hertfordshire bicentenary» (en (anglès)). Journal of the British Society for the History of Mathematics, Vol. 28, Num. 2, 2013, pàg. 75-83. DOI: 10.1080/17498430.2013.727146.
* Craik, Alex D.D.. Mr Hopkins' Men: Cambridge Reform and British Mathematics in the 19th Century (en (anglès)). Springer, 2008. ISBN 978-1-84800-132-9.
* Crilly, Tony «The Cambridge Mathematical Journal and its descendants: the linchpin of a research community in the early and mid-Victorian Age» (en (anglès)). Historia Mathematica, Vol. 31, Num. 4, 2004, pàg. 455-497. DOI: 10.1016/j.hm.2004.03.001. ISSN: 0315-0860.

## Enllaços externs

* O'Connor, John J.; Robertson, Edmund F. «Robert Anstice» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)